Mihajlo Petrović (pilot)
<s>Mihajlo Petrović (Vlakča, Kragujevac, 14. jun 1884 — Barbaluši, Skadar, 7/20. mart 1913) je bio srpski pilot sa pilotskom dozvolom broj 1. Prvi srpski pilot koji je izgubio život na borbenom zadatku.</s><s>Pripadao je prvoj grupi od šest srpskih pilota školovanih u Francuskoj 1912. godine.</s>

<s>Biografija</s>

<s>Osnovnu školu je završio u svom selu.</s><s>1897. je upisao Vojnu zanatsku školu u Kragujevcu.</s><s>1902. je pokušao da se upiše u neku od vojnih akademija u St.</s><s>Petersburgu u Rusiji.</s><s>U tome nije uspeo, pa se 1903. vratio u Srbiju i prijavio se za podoficirsku artiljerijsku školu.</s><s>Posle dvogodišnjeg školovanja 21-godišnji vodnik je 1905. raspoređen u Gardijski artiljerijski puk u Nišu.</s><s>Narednik je postao 1910. godine u garnizonu Beograd.</s>

<s>Kada je srpska vojska 1912. godine pozvala dobrovoljce da se prijave za obuku za pilote, među njima je bio narednik Mihajlo Petrović.</s><s>Posle uspešno položenih ispita kao i medicinskih pregleda poslat je u jednoj od prvih grupa u Francusku na obuku za pilota.</s>

<s>U Francuskoj je krajem maja pošao u Farmanovu (-{Farman}-) pilotsku školu u Etampu (-{Etamps}-).</s><s>Posle dvadeset dana obuke kao prvi u grupi izvršio je svoj prvi samostalni let.</s><s>Posle uspešnog završetka obuke 22 i 23. juna 1912. uspešno polaže završne ispite (mesec dana pre ostalih iz grupe) i tako postaje prvi srpski pilot aviona sa diplomom.</s><s>Imao je međunarodnu pilotsku licencu FAI broj 979 a srpsku broj 1.</s>

<s>Prvi balkanski rat je započeo 8. oktobra 1912.</s><s>Po povratku zemlju narednik pilot Mihajlo Petrović je raspoređen na prvi vojni aerodrom u Nišu, na Trupalskom polju.</s><s>12 aviona - mešavina Blerioovih monoplana i dvokrilaca Henri Farmana F-20 su sastavljeni do kraja decembra.</s><s>Januar 1913. je iskorišćen za trenažne letove.</s><s>Nakon kraćeg navikavanja na svoj avion Farman HF-20, koji je imao drugačije letne karatkeristike od aviona istog tipa na kojem je prošao obuku, narednik Mihajlo Petrović raspoređen je u sastav novoosnovanog Primorskog aeroplanskog odreda čiji je prvi borbeni zadatak bio da pruža vazdušnu podršku trupama koje su opsedale Skadar.</s>

<s>Po dolasku u rejon dejstava odred je bio stacioniran na privremenom aerodromu u blizini sela Barbaluši.</s><s>Nakon što su avioni sklopljeni, 7. marta su obavljeni i prvi letovi koji su prošli bez problema.</s><s>Posle poručnika Stankovića, na red je došao i naredni Petrović koji je uzleteo u svom avionu tipa Farman.</s><s>Petrović je napravio krug iznad sela Megluši i Bušati, na visini od oko 1.500 m. Na prilazu aerodromu, ugasio je motor i počeo sa pripremama za sletanje.</s><s>Međutim, u tom trenutku njegov avion je pogodila snažna vazdušna struja zbog čega je avion naglo usporio, a zatim se prevrnuo.</s><s>Narednik Petrović izbačen je iz aviona na visini od oko 1.000 m i nije preživeo pad.</s><s>Njegov avion je teško oštećen prilikom udara u zemlju.</s>

<s>Narednik Mihajlo Petrović sahranjen je 8. marta 1913. godine u selu Barbaluši.</s><s>Po završetku Balkanskih ratova, njegovi posmrtni ostaci preneti su na Cetinje i sahranjeni uz najviše vojne počasti.</s><s>Na zahtev porodice, posmrtni ostaci narednika Petrovića preneti su 1931. godine u Beograd na Novo groblje, gde i danas počiva.</s>

<s>20. marta 2013. obeleženo je 100 godina od njegove smrti odavanjem pošte i polaganjem venaca.</s>

<s>Vidi još 
 Dejstva srpske avijacije u okupiranoj teritoriji (1916-1918)
 Vazduhoplovna komanda srpske vojske (Kraljevine Srbije)
 Istorija srpskog vojnog vazduhoplovstva
 Ivan Sarić
 Sava Mikić
 Kosta Miletić
 Jovan Jugović
 Miloš Ilić
 Živojin Stanković
 Miodrag Tomić (pilot)
 Vojislav Novičić</s>

<s>Reference</s>

<s>Literatura 
 Srpska avijatika 1912—1918, Beograd 1993.</s><s>Mikić, Sava J. (1933), Istorija jugoslovenskog vazduhoplovstva.</s><s>Beograd: Štamparija Drag.</s><s>Gregorić.</s><s>Janić, Čedomir.</s><s>Vek avijacije - [ilustrovana hronologija].</s><s>Beočin: Efekt.</s><s>2003. . pp.</s><s>1
 Modli Zoran.</s><s>Pilotska knjiga - vodič kroz osnovnu školu letenja, Beograd, Mladinska knjiga.</s><s>2012. .</s>

<s>Spoljašnje veze 
 Mihailo Petrović 
 Ko je bio narednik Mihajlo Petrović?</s><s>115 godina od rođenja prvog školovanog srpskog pilota  
 Znamenite ličnosti Vlakče - Mihajlo Petrović 
 Informacija o njegovom grobu (www.beogradskagroblja.rs)  
 Biografija Mihajla Petrovića</s>

<s>Biografije, Stragar
Srpski avijatičari
Biografije, Balkanski ratovi</s>

